b'\n_START_ARTICLE_\nAndrei Jerjomenko\n_START_SECTION_\nEl\xc3\xa4m\xc3\xa4\n_START_PARAGRAPH_\nJerjomenko joutui kutsuntojen kautta Ven\xc3\xa4j\xc3\xa4n keisarikunnan armeijaan vuonna 1913. H\xc3\xa4n taisteli ensimm\xc3\xa4isess\xc3\xa4 maailmansodassa Romanian rintamalla, jossa It\xc3\xa4vallan offensiivi ly\xc3\xb6tiin takaisin. Vasta Saksan tuki loi liikkuvan asemasodan. Vallankumouksen alettua Jerjomenko liittyi puna-armeijaan, sen kuuluisaksi tuleviin Semjon Budjonnyin ratsujoukkoihin. Leningradin ratsuv\xc3\xa4kikoulun koulutuksen h\xc3\xa4n sai joko sis\xc3\xa4llissodan aikana tai sen j\xc3\xa4lkeen._NEWLINE_Jerjomenko valmistui esikuntaupseeriksi Frunzen sotilasakatemiasta vuonna 1935. Sen j\xc3\xa4lkeen h\xc3\xa4n toimi muun muassa armeijan komentajana It\xc3\xa4-Aasiassa.\n_START_SECTION_\nPuolan miehitys\n_START_PARAGRAPH_\nVuonna 1940 Jerjomenko johti 6. ratsuv\xc3\xa4kiarmeijan miehitt\xc3\xa4m\xc3\xa4\xc3\xa4n Puolan it\xc3\xa4osat. T\xc3\xa4ss\xc3\xa4 eteen tuli saksalaisille pian tutuksi tuleva logistiikan vaikeus \xe2\x80\x93 polttoainetta piti toimittaa joukoille lentokuljetuksin.\n_START_SECTION_\nSodan j\xc3\xa4lkeen\n_START_PARAGRAPH_\nToisen maailmansodan j\xc3\xa4lkeen Andrei Jerjomenko toimi sotilaspiirin komentajana L\xc3\xa4nsi-Siperiassa ja Pohjois-Kaukasuksella. H\xc3\xa4net nimitettiin marsalkaksi vuonna 1955.'